b"\n_START_ARTICLE_\nLev Lev\xc3\xa0yev\n_START_SECTION_\nNegocis\n_START_PARAGRAPH_\nEl Sr. Lev\xc3\xa0yev, a trav\xc3\xa9s de la seva empresa Afi Group i del canal de televisi\xc3\xb3 rus-israeli\xc3\xa0 Israel Plus, posseeix grans inversions en les ind\xc3\xbastries de diamants (sent un important rival de De Beers), b\xc3\xa9ns immobles, centres comercials, moda (incloent la companyia de vestits de bany Gottex), energia, i mitjans de comunicaci\xc3\xb3. Levayev \xc3\xa9s el propietari de diverses mines de diamants a R\xc3\xbassia i \xc3\x80frica.\n_START_SECTION_\nPersonatge\n_START_PARAGRAPH_\nNascut a Taskent, en la RSS d'Uzbekistan en 1956, els seus pares van ser el matrimoni format pel rab\xc3\xad Avner i Jana Levaiev, els quals van ser membres de la comunitat jueva de Bukhar\xc3\xa0. En 1971, quan Lev tenia nom\xc3\xa9s quinze anys, la seva fam\xc3\xadlia va fer Aliyy\xc3\xa0, i es van traslladar a Israel. Levaiev va treballar en una f\xc3\xa0brica de poliment de diamants, i despr\xc3\xa9s de realitzar el seu servei militar va obrir un negoci propi. Quan el Bloc de l'Est va caure a comen\xc3\xa7aments dels anys noranta del segle XX, Levaiev va comen\xc3\xa7ar a augmentar els seus negocis a Europa Oriental i la antiga URSS. El Rebe de Habad Lubavitx, el rab\xc3\xad Menachem Mendel Schneerson el va beneir amb entusiasme per les seves activitats a favor dels jueus en el M\xc3\xb3n, especialment entre els jueus parlants de rus.\n_START_SECTION_\nLluita Contra el Monopoli\n_START_PARAGRAPH_\nSegons la revista Forbes, durant el seu ascens, el Sr. Lev\xc3\xa0yev va haver d'acordar negocis amb el seu rival De Beers que freq\xc3\xbcentment el van posar en desavantatge.Per a molts comerciants de diamants, la influ\xc3\xa8ncia de De Beers els impedia cr\xc3\xa9ixer. Lev\xc3\xa0yev va lluitar dur per definir el seu lloc en el m\xc3\xb3n de la mineria de pedres precioses, i va fer acords al marge de De Beers, amb diversos governants de pa\xc3\xafsos a on hi havia una ind\xc3\xbastria minera, com l'ex-President d'Angola, Jos\xc3\xa9 Eduardo dos Santos. Una acci\xc3\xb3 que va ajudar-lo a ser independent del seu rival De Beers, i que va ser un proc\xc3\xa9s d'integraci\xc3\xb3 vertical.\n_START_SECTION_\nSituaci\xc3\xb3 Contemporaria i Pol\xc3\xadtiques\n_START_PARAGRAPH_\nLev Lev\xc3\xa0yev \xc3\xa9s el President de l'Oficina de Directors de l'empresa Africa Israel Investments Limited, una companyia d'inversions que t\xc3\xa9 la seva seu central en l'Estat d'Israel, i construeix cases per als colons israelians en l'\xc3\x80rea de Judea i Samaria, en la Cisjord\xc3\xa0nia ocupada. Lev\xc3\xa0yev dona suport als partits pol\xc3\xadtics jueus ultraortodoxos d'extrema dreta. En 2005 Lev\xc3\xa0yev, al capdavant de l'empresa Afi Group, va acabar un projecte de 5.800 unitats residencials a Modi'in Illit, un barri ultraortodox de Modiin-Maccabim-Reut que es troba en els territoris palestins ocupats._NEWLINE_Encara que Lev\xc3\xa0yev va ser un oponent del govern comunista durant l'exist\xc3\xa8ncia de la URSS, ell va tenir unes bones relacions amb Mija\xc3\xadl Gorbatxov, i alhora \xc3\xa9s un partidari del govern rus de Vlad\xc3\xadmir Putin, i del ex-president angol\xc3\xa8s Santos, qui va ser un aliat del bloc sovi\xc3\xa8tic durant la Guerra Freda. Lev\xc3\xa0yev va comprar mines a Nam\xc3\xadbia durant el govern del president Sam Nujoma.\n_START_SECTION_\nFutbol\n_START_PARAGRAPH_\nLev\xc3\xa0yev va ser un candidat per la compra del club esportiu Hapoel Tel Aviv FC en 2005, per\xc3\xb2 va decidir recolzar el club des de fora com un patrocinador. L'aventura va ser una resposta a la compra del Beitar Jerusalem FC per part del magnat Arkady Gaydamak, un conegut amb qui Lev\xc3\xa0yev t\xc3\xa9 unes relacions agridolces. Ir\xc3\xb2nicament, l'empresa Afi Group va ser un patrocinador del Beitar, i despr\xc3\xa9s de la compra d'aquell club per Gaydamak, Lev\xc3\xa0yev no va aturar aquest patrocini."